Oficiālais Vēstnesis L 315 , 25/11/1998 Lpp. 0003 - 0006



Komisijas Regula (EK) Nr. 2518/98 (1998. gada 23. novembris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 2248/98 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā ir atzīts, ka uz juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šajā regulā noteiktajām tiesībām, personas, kuru rīcībā ir šāda informācija, var turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 82/97 [4]; tā kā Muitas kodeksa komitejas Tarifu un statistikas nomenklatūras nodaļa tās priekšsēdētāja norādītajā laikā nav sniegusi atzinumu par pievienotajā tabulā ietverto produktu ar 1. kārtas numuru; tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu par produktiem ar 2. līdz 7. kārtas numuru, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Uz juridiski saistošu informāciju par tarifiem, ko sniedz dalībvalstu muitas dienesti, bet kas neatbilst šajā regulā noteiktajām tiesībām, var turpināt atsaukties trīs mēnešus, pamatojoties uz 12. panta 6. punktu Regulā (EEK) Nr. 2913/92. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 23. novembrī Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 282, 20.10.1998., 55. lpp. [3] OV L 302, 19.10.1992., 1. lpp. [4] OV L 17, 21.1.1997., 1. lpp. -------------------------------------------------- PIELIKUMS Preču apraksts | Klasifikācija (KN kods) | Pamatojums | (1) | (2) | (3) | 1.Izstrādājums (piezīmju grāmata), kura aptuvenie izmēri ir 10,5 cm (platums), 14 cm (garums) un 4 cm (biezums).Izstrādājuma vāks ir izgatavots no ādas. Tajā ietilpst:ādas aizdares siksna ar spiedpogu,ādas zīmuļa turētājs,trīs vaļējas kabatas dokumentu glabāšanai,četras kabatas kredītkartēm,atlokāma kabata ar caurspīdīgu plastmasu,kabata ar rāvējslēdzēju.Vāks ir paredzēts atkārtotai izmantošanai.Vākam ir arī spirāles iesiešanas mehānisms iekšējo izņemamo lapu saturēšanai. Lapas sastāv no:kalendāra ar sadalījumu pa dienām, nedēļām, mēnešiem un gadiem,telefonu numuru sarakstu,astoņām kabatām kredītkartēm, kas izgatavotas no plastmasas,kartona atdalītājām lapām. | 42050000 | Klasifikācija noteikta, ievērojot kombinētās nomenklatūras interpretācijas 1. un 3.b vispārīgo noteikumu, kā arī KN koda 42050000 aprakstu. Ādas vāks ir sastāvdaļa, kas raksturo visa izstrādājuma būtību. | 2.Zīmēšanas bloknots bērniem, kurā ietilpst komplekts ar šādām sastāvdaļām:grāmatiņa ar izņemamām lapām, ko izmanto kā paraugus zīmēšanai, ar īsām lietošanas pamācībām,10 plastmasas pudelītes ar krāsainām smiltīm,plastmasas kabatiņa ar vairākām krāsainām aploksnēm un kartītēm. Šīm kartītēm ir lipīga virsma ar noņemamām virsējām joslām, kas atbilst smilšu zīmējumu rakstiem,apdrukāts kartona vāks, kura iekšpusē ir pielīmētas iepriekšminētās sastāvdaļas. | 49030000 | Klasifikācija noteikta, ievērojot kombinētās nomenklatūras interpretācijas 1. un 3.b vispārīgo noteikumu, kā arī KN koda 49030000 aprakstu. Piemērojot 3.b vispārīgo noteikumu, grāmatiņa ar izņemamām kartītēm, ko izmanto kā paraugus zīmēšanai, ir zīmēšanas bloknota būtiska sastāvdaļa. | 3.Pamācības izšuvumu veidošanai krustdūrienā:salocītas kartona kartītes formā vaigrāmatiņu formā ar kartona vāku un iekšlapām no papīra.Uz vāka ir krāsaina titullapas apdruka, pārdošanas cena, autora nosaukums un pamācības numurs.Iekšpusē vai uz lapām galvenokārt ir figūras, kas ir paraugi izšuvumiem krustdūrienā un mazāk teksta, kas norāda vajadzīgos diegu veidus, krāsas un vispārējus paskaidrojumus par dūrieniem. | 49119900 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 4911, 491199 un 49119900 aprakstu. Preces nevar klasificēt 4902 pozīcijā, jo tās neizdod turpinājumos ar vienu nosaukumu. Preces nevar klasificēt 4901 pozīcijā, jo tās nav paredzētas lasīšanai. | 4.Apavi ar virsējo daļu no tekstilmateriāla, ar plastmasas zoli, kas pārklāti ar apmēram 1 mm biezu drēbi, kas ātri novalkājas.Šī drēbe saskaras ar zemi. | 64041990 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu,, 64. nodaļas 4.b piezīmi, kā arī KN kodu 6404, 640419 un 64041990 aprakstu. Iepriekšminētās nodaļas piezīmes piemērošanas dēļ zoles uzskata par plastmasas zolēm. Šīs preces tāpēc nevar klasificēt ar KN kodu 6405. | 5.Jauni (visurgājēji) transportlīdzekļi ar četriem riteņiem un viencilindra četrtaktu 395 cm3 dzirksteles aizdedzes iekšdedzes virzuļu dzinēju, pārnesumkārbu ar pieciem pārnesumiem uz priekšu un vienu atpakaļgaitas pārnesumu un dubultām hidrauliskām priekšējām bremzēm. Transportlīdzekļiem ir vieta tikai vienam pasažierim un stūrē iemontētas vadības ierīces. Stūres mehānisma pamatā ir Akermaņa princips.Tie ir aprīkoti ar bagāžnieku un āķi un to vilkšanas jauda ir 880 kg (bremzes jauda).Turklāt tās ir aprīkotas ar hronometru, eļļas dzesētāju un ierobežotas slīdēšanas diferenciāli.Izmēri: (garums, platums, augstums): 1944mm, 1156mm, 1080mm, tīrais svars: 249 kgSkatīt fotoattēlu | 87032110 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 8703, 870321 un 87032110 aprakstu. Transportlīdzekļi, kas ir piemēroti gan cilvēku pārvadāšanai grūti izbraucamā apvidū (piem., izklaides mērķiem), gan cita transportlīdzekļa, ierīces vai kravas vilkšanai vai stumšanai, neatbilst 87. nodaļas 2. piezīmes prasībām, jo tie nav konstruēti galvenokārt citu transportlīdzekļu, ierīču vai kravu vilkšanai vai stumšanai. | 6.Ar baterijām darbināms elektriskais aparāts plakanā, noapaļotā plastmasas ietvarā, kura diametrs ir apmēram 6 cm, ar šķidro kristālu displeju, miniatūru skaļruni, dažām pogām un atslēgu turētāju.Šī rotaļlieta ir "virtuāls radījums", kas jāuztur pie dzīvības, izmantojot vadības pogas.Turklāt, ierīce var rādīt laiku.Skatīt attēlu | 95039032 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 9503, 950390 un 95039032 aprakstu. Ražojuma īpašības neatbilst 9504 pozīcijai, jo tam trūkst vajadzīgā konkurences elementa. | 7.Piepūšams riņķis, kas izgatavots no krāsainas, apdrukātas plastmasas folijas un atgādina dzīvniekus (ar zivs muguras spuru, astes spuru un krūšu spuru). Riņķis ir paredzēts izmantošanai ūdenī.Riņķa ārējais diametrs ir apmēram 40 cm, bet iekšējais diametrs ir apmēram 20 cm.Tam ir drošības ventilis.Skatīt fotoattēlu | 95039032 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 9503, 950390 un 95039032 aprakstu. Šī rotaļlieta ir paredzēta bērniem atpūtai un izklaidēm seklā ūdenī un nav piemērota kā drošības ierīce nelaimes gadījumos dziļā ūdenī. | +++++ TIFF +++++ | --------------------------------------------------